Килифарево

Килифарево е град в Северна България, област Велико Търново, община Велико Търново.

По данни на ГРАО към 15 юни 2023 г. в града живеят 2308 души по настоящ адрес и 2429 души по постоянен адрес.

География 
Разположен е в Централна Северна България, Търновската предбалканска котловина, в близост до градовете Велико Търново, Дебелец и Дряново.

История 
Килифарево е селище със стара история. Наличието на тракийски могили в околността (с. Големани) и тракийско светилище (местността Дръвята) говорят, че тези земи са обитавани още в дълбока древност. Римляните също са използвали тези старопланински проходи (Еленския през с. Плаково и Хаинбоаз). Имало е римска крепост охраняваща проходите, за което говори местността наречена „Хисаря“ между Килифарево и Плаково.

Селището вероятно съществува и по времето на Първото българско царство, но за това писмени паметници няма.

По време на Второто българско царство, Килифарево е селище с особен статут. Тук в местността „Градът“ е била разположена една от крепостите на Асеневци, контролираща старопланинския проход „Хаинбоаз“. Тук цар Иван Александър предоставя на Теодосий Търновски една от крепостите охраняващи прохода и същият основава школа (университет), която е известна като „Школата на Теодосий Търновски“. При падане на България под турско владичество крепостта-манастир е обсадена, превзета и опожарена. Впоследствие на това място е възникнал сегашният Килифаревски манастир чиито настоящи сгради Колю Фичето строи в 1840 – 41 г.

През Османския период селото запазва функцията си на охраняващо прохода „Хаинбоаз“. То е спадало към т. нар. Дервенджийски общини и е имало статут на привилегировано. Според ферман издаден от Селим II (1566 – 1574 г.) село Килифарево със своите махали съставлява вакъф, средствата от който са определени за изграждане и поддържане на гробницата на султан Селим в Цариград.

Население 
 Численост
Численост на населението според преброяванията през годините:

 Етнически състав
Численост и дял на етническите групи според преброяването на населението през 2011 г.:

Култура 
 Читалище „Напредък – 1884“, основано през 1884 г.
 Младежки дом

Театър 
 Самодеен театрален колектив към читалище „Напредък“
 Младежка театрална трупа към Младежкия дом

Музеи 
 Историческият музей е разположен в построената през първата половина на ХІХ в. Саралиева къща, до часовниковата кула в центъра на града. Експозицията му има общоисторически характер; в приземния етаж е оформена художествена галерия.
 Музейна сбирка „Музей на техниката“, разположена в няколко зали на Младежкия дом.

Религии 
Източно православие. Храмове: „Свети Архангел Михаил“ и „Успение на Пресвета Богородици“

Ислям – около 20% от населението са мосюлмани.

Редовни събития 
Празник на града – последната неделя от август.

Личности

Родени в Килифарево 
 Велчо Атанасов – Джамджията (1778 – 1835), революционер
 Никола Банджаков (1883 – 1924), антикомунист
 Стефан Боалиев (1892 – 1985), фотограф-художник
 Димитър Бълхов (1902 – 1931), анархист
 Валентин Вълев, скулптор от 20 в.
 Пейо Гаджев (1908), поет, писател и драматург
 Стефан Додунеков (1945 – 2012), математик, академик, председател на БАН
 Марин Касаветов (1915 – 1998), доктор на юридическите науки
 Янко Маринов (1907 – 2001), художник
 Надежда Попова (1906 – 1932), анархистка
 Никола Проданов (1900 – 1985), земеделец, председател на Лозарската кооперация
 Георги Саралиев (1883 – 1925), деец на БКП
 Трифон Саралиев (1888 – 1923), деец на БКП, народен представител от БКП
 Васил Шарков (1883 – 1925), просветен деец и краевед
 Михаил Цонев (1915 – ?), партизанин, генерал-лейтенант

Починали в Килифарево 
 Димитър Бълхов (1902 – 1931), анархист
 Надежда Попова (1906 – 1932), анархистка
 Георги Саралиев (1883 – 1925), деец на БКП

Свързани с Килифарево 
 Стефан Стайков, просветен и културен деятел (директор на училището, създател на театрална трупа, която поставя опери на местна сцена)
 Теодосий Търновски († ок. 1362), основател на Килифаревския манастир

Литература 
 Иван Тодоров, „Старо Търново – духът и ликът на времето“, 2009 г., посветена и на Килифарево
 Иван Тодоров, „Памет за Търново“, 2018 г., посветена и на Килифарево
 Иван Тодоров, „Търновски истории“, 2021 г., посветена и на Килифарево

Други 
Остров Килифарево край остров Гринуич, Южни Шетландски острови е наименуван в чест на Килифарево.

В Килифарево е създадена първата кооперативна консервна фабрика в България – „Св. Трифон“.

Галерия

Източници

Външни препратки 

 Официален сайт на Килифарево 
 kilifarevo.info – Килифарево – минало, настояще и бъдеще на град Килифарево 
 kilifarevo.eu – Килифарево – минало, настояще и бъдеще на град Килифарево